Első felnőtt sikereit a barcelonai Európa-bajnokságon szerezte. 10,11-es idővel előbb százon, majd 20,37-dal 200-on nyert aranyat. Ez utóbbin mindössze 0,1 százados előnyben lett bajnok a brit Christian Malcolmmal szemben. Jimmy Vicaut, Pierre-Alexis Pessonneaux és Martial Mbandjock társaként részt vett a négyszer százas váltóversenyben is, ahol harmadik aranyérmét is megszerezte a bajnokságról. Augusztus 29-én, egy Reitiben rendezett IAAF-versenyen újra megfutotta a 9,98-as legjobbját, majd egy nappal később 9,97-re javította azt.